Document ID: 32010D0399
Publication Date: 2010-07-15

Title and Content:
SKLEP KOMISIJE
z dne 15. julija 2010
o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije
(notificirano pod dokumentarno številko C(2010) 4894)
(Besedilo v angleškem, danskem, finskem, francoskem, madžarskem, nemškem, slovaškem, slovenskem, španskem in švedskem jeziku je edino verodostojno)
(2010/399/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(4) Uredbe,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (2) in zlasti člena 31 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
V skladu s členom 7(4) Uredbe (ES) št. 1258/1999 in členom 31 Uredbe (ES) št. 1290/2005 mora Komisija opraviti potrebna preverjanja, državam članicam sporočiti rezultate teh preverjanj, upoštevati opažanja držav članic, začeti dvostranske razprave za dosego morebitnega dogovora z zadevnimi državami članicami in slednjim uradno sporočiti svoje sklepne ugotovitve.
(2)
Države članice so imele možnost zahtevati sprožitev spravnega postopka. Ta možnost je bila v nekaterih primerih uporabljena in Komisija je pregledala poročila, ki so bila sestavljena ob koncu postopka.
(3)
V skladu z Uredbo (ES) št. 1258/1999 in Uredbo (ES) št. 1290/2005 se lahko financirajo samo kmetijski odhodki, ki so nastali skladno s predpisi Evropske unije.
(4)
Opravljena preverjanja, rezultati dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje te zahteve in torej ne more biti financiran iz Jamstvenega oddelka EKUJS, EAGF in EKSRP.
(5)
Navesti je treba zneske, ki se ne pokrivajo iz Jamstvenega oddelka EKUJS, EKJS in EKSRP. Navedeni zneski se ne nanašajo na odhodke, nastale več kot štiriindvajset mesecev pred pisnim sporočilom, v katerem je Komisija države članice obvestila o rezultatih preverjanj.
(6)
V primerih, na katere se nanaša ta sklep, je Komisija oceno zneskov, ki bodo izključeni, ker ne ustrezajo predpisom Evropske unije, državam članicam sporočila v zbirnem poročilu.
(7)
Ta sklep ne vpliva na finančne posledice, ki bi jih Komisija lahko imela zaradi sodb Sodišča v primerih, ki so 30. aprila 2010 še nerešeni in se nanašajo na zadeve iz tega sklepa -
SPREJELA NASLEDNJI SKLEP:
Člen 1
V Prilogi navedeni odhodki pooblaščenih plačilnih agencij držav članic, prijavljeni v okviru Jamstvenega oddelka EKUJS, EKJS ali EKSRP, so izključeni iz financiranja Evropske unije, ker niso skladni s predpisi Evropske unije.
Člen 2
Ta sklep je naslovljen na Kraljevino Dansko, Zvezno Republiko Nemčijo, Kraljevino Španijo, Veliko vojvodstvo Luksemburg, Republiko Madžarsko, Slovaško republiko, Republiko Finsko, Republiko Avstrijo, Republiko Slovenijo, Republiko Finsko in Združeno kraljestvo Velika Britanija in Severna Irska.
V Bruslju, 15. julija 2010

Classification:
Level 1 Topics: 100144
100146
100156
Level 2 Topics: 100175
100177
100245
100187
Level 3 Topics: 2442
5576
2515
1005
525
All Topics: 1052
1542
2965
5575
5953
979